Polisie-stempels, vuurwapens glo by oudlid gekry | Netwerk24
Deur Alet van der Walt 08 November 2019 21:52
Die polisie in Kroonstad het ’n oud-polisielid en sy vrou in hegtenis geneem nadat vier 9 mm-pistole, ammunisie asook polisie-stempels glo in hul besit gevind is.
Brig. Motlantsi Makhele, polisiewoordvoerder, sê die honde-eenheid in Kroonstad het Johannes (Tiny) en Alida Botha in hegtenis geneem nadat hulle die egpaar se huis in die Panorama-woonbuurt deursoek het.
Makhele sê die egpaar is aangekla van oortredings van die Vuurwapenwet.
Hy sê die saak is tydelik van die hofrol verwyder, hangende ’n ballistiese verslag.
Meer oor: Polisie | Brig. Motlantsi Makhele | Kroonstad | Vuurwapens | Polisie-Stempels